**SPrÁva o Účasti verejnosti na Tvorbe právneho Predpisu**

Verejnosť bola o príprave návrhu zákona, ktorým sa mení a dopĺňa zákon č. 523/2004 Z. z. o  rozpočtových pravidlách verejnej správy a o zmene a doplnení niektorých zákonov v znení neskorších predpisov informovaná prostredníctvom predbežnej informácie č. PI/2021/165 zverejnenej v informačnom systéme verejnej správy Slov-Lex od 27. júla do 3. augusta 2021.

K predbežnej informácií č. PI/2021/165 bolo zo strany verejnosti predložené jedno vyjadrenie z Občianskeho združenia Bez Bariéry. Občianske združenie navrhuje do systému rozpočtových kapitol verejnej správy zadať samostatnú položku s názvom MOBILITA A BEZBARIÉROVOSŤ tak, aby bolo zrejmé v systéme finančných a rozpočtových pravidiel aj využívanie tejto položky v rámci rozpočtov aj to, že túto položku je treba riešiť a následne oblasť naplňovať a čerpať podľa potrieb verejných samospráv. Položka by mala mať príjmové toky zo štátneho rozpočtu a z EŠIF a v prvom rade z rozpočtu verejnej správy. Samozrejme, že k tomuto je treba nastaviť efektívny a transparentný systém kontroly.

Predmetný návrh na vytvorenie položky v štátnom rozpočte sa nedotýka návrhu novely zákona č. 523/2004 Z. z. o  rozpočtových pravidlách verejnej správy a o zmene a doplnení niektorých zákonov v znení neskorších predpisov a ani nie je predmetom právnej úpravy samotného zákona č. 523/2004 Z. z.

Z tohto dôvodu považujeme predložené vyjadrenie za bezpredmetné.